ระเบียบกรมสรรพสามิตว่าด้วยการตรวจสอบภาษีสรรพสามิตตามพระราชบัญญัติภาษีสรรพสามิตพ.ศ. ๒๕๖๐[๑] เพื่ออนุวัติตามความในพระราชบัญญัติภาษีสรรพสามิต พ.ศ. ๒๕๖๐และเพื่อให้การปฏิบัติราชการของกรมสรรพสามิตเป็นไปอย่างมีประสิทธิภาพและประสิทธิผลอธิบดีกรมสรรพสามิต จึงวางระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบกรมสรรพสามิตว่าด้วยการตรวจสอบภาษีสรรพสามิตตามพระราชบัญญัติภาษีสรรพสามิต พ.ศ. ๒๕๖๐ข้อ ๒ ระเบียบนี้ให้ใช้บังคับตั้งแต่วันประกาศเป็นต้นไปข้อ ๓ ในระเบียบนี้การตรวจสอบภาษี หมายความว่าการตรวจกำกับดูแล การตรวจสอบแบบเบ็ดเสร็จ ณ สถานประกอบการการตรวจสอบตามหนังสือเรียก และการตรวจค้นการยึดหรืออายัดตามพระราชบัญญัติภาษีสรรพสามิต พ.ศ. ๒๕๖๐เจ้าพนักงานสรรพสามิต หมายความว่า เจ้าพนักงานสรรพสามิตตามพระราชบัญญัติภาษีสรรพสามิตพ.ศ. ๒๕๖๐พนักงานเจ้าหน้าที่ หมายความว่าพนักงานเจ้าหน้าที่ตามพระราชบัญญัติภาษีสรรพสามิต พ.ศ. ๒๕๖๐ผู้เสียภาษี หมายความว่า ผู้มีหน้าที่เสียภาษีตามบทบัญญัติในมาตรา ๑๖ แห่งพระราชบัญญัติภาษีสรรพสามิต พ.ศ. ๒๕๖๐สำนักงานสรรพสามิต หมายความว่าสำนักตรวจสอบ ป้องกันและปราบปราม สำนักงานสรรพสามิตภาคและสำนักงานสรรพสามิตพื้นที่สถานประกอบการ หมายถึงโรงอุตสาหกรรม สถานบริการ สถานแสดงรถยนต์เพื่อขายและคลังสินค้าทัณฑ์บนข้อ ๔ ให้ผู้อำนวยการสำนักตรวจสอบป้องกันและปราบปรามรักษาการ ตามระเบียบนี้หมวด๑การตรวจกำกับดูแล ข้อ ๕การตรวจกำกับดูแล หมายความว่า การเข้าไปในสถานประกอบการ เพื่อตรวจกระบวนการผลิต การให้บริการ ระบบบัญชี ตรวจสอบการชำระภาษีและแนะนำการปฏิบัติให้เป็นไปตามพระราชบัญญัติภาษีสรรพสามิต พ.ศ. ๒๕๖๐ จากปัจจุบันย้อนหลังไม่น้อยกว่าหนึ่งเดือนข้อ ๖ อำนาจในการอนุมัติให้ออกตรวจกำกับดูแล(๑) สรรพสามิตพื้นที่ในเขตพื้นที่รับผิดชอบ(๒) ผู้อำนวยการสำนักงานสรรพสามิตภาคในเขตพื้นที่รับผิดชอบ(๓)ผู้อำนวยการสำนักตรวจสอบ ป้องกันและปราบปราม ในเขตพื้นที่ทั่วราชอาณาจักรข้อ ๗ ก่อนการออกตรวจให้ปฏิบัติดังนี้(๑) รวบรวมข้อมูลทั้งข้อมูลภายในและข้อมูลภายนอก หรือหลักฐานอื่นที่จำเป็น(๒) วิเคราะห์ข้อมูลและจัดทำบันทึกผลการวิเคราะห์พร้อมเสนอความเห็นและประเด็นที่จะตรวจเสนอต่อผู้มีอำนาจอนุมัติตามข้อ ๖(๓) จัดทำหนังสือนำตัวออกตรวจการเสียภาษีสรรพสามิตตามแบบ ตส. ๐๑ - ๐๗ ท้ายระเบียบนี้เสนอผู้มีอำนาจอนุมัติตามข้อ๖ เพื่อลงนาม(๔)จัดทำสมุดสั่งการออกตรวจสอบภาษีสรรพสามิต ตามแบบ ตส. ๐๑ - ๐๘ท้ายระเบียบนี้เสนอผู้บังคับบัญชาเหนือขึ้นไปเพื่อลงนามทั้งนี้ ให้ออกตรวจภายในสิบห้าวัน นับแต่วันที่อนุมัติให้ออกตรวจข้อ ๘ การออกตรวจให้ปฏิบัติดังนี้(๑) ให้มีข้าราชการซึ่งดำรงตำแหน่งไม่ต่ำกว่าระดับชำนาญการเป็นหัวหน้าคณะ และแต่งเครื่องแบบเจ้าพนักงานสรรพสามิตเว้นแต่ผู้มีอำนาจอนุมัติสั่งการเป็นอย่างอื่น(๒) ต้องแสดงบัตรประจำตัวพนักงานเจ้าหน้าที่และหนังสือนำตัวออกตรวจการเสียภาษีสรรพสามิต ตามแบบ ตส. ๐๑ - ๐๗ ให้ผู้รับการตรวจทราบก่อนทำการตรวจ(๓)ถ้ามีสมุดบัญชีหรือเอกสารหรือตราสารหรือสินค้า ที่จะต้องนำมาทำการตรวจสอบ ณ สำนักงานสรรพสามิต ก็ให้ออกใบรับมอบและส่งมอบบัญชีและเอกสาร ตามแบบ ตส. ๐๑ - ๑๑ ท้ายระเบียบนี้(๔) ให้บันทึกคำให้การ ตามแบบตส. ๐๑ - ๑๐ และ ตส. ๐๑ - ๑๐/๑ ท้ายระเบียบนี้(๕) เมื่อทำการตรวจเสร็จแล้วให้บันทึกผลการตรวจการเสียภาษีสรรพสามิต ตามแบบตส. ๐๑-๑๓ ท้ายระเบียบนี้ จำนวน ๒ ฉบับ มีข้อความตรงกันโดยฉบับหนึ่งมอบให้ผู้รับการตรวจอีกฉบับหนึ่งเก็บในสำนวนการตรวจกำกับดูแลข้อ ๙ วิธีการตรวจอย่างน้อยต้องตรวจรายการที่เกี่ยวข้อง ดังต่อไปนี้(๑) สภาพทั่วไป(ก) ตรวจสอบลักษณะการประกอบกิจการ(ข) ตรวจสอบกระบวนการผลิต / ขั้นตอนการให้บริการ(ค) ตรวจสอบการควบคุมภายใน(ง) ตรวจสอบระบบบัญชี(จ) ตรวจสอบระบบการเสียภาษี(ฉ) ตรวจสอบการเปลี่ยนแปลงของกิจการ(๒) สินค้า(ก) ตรวจสอบการรับจ่ายวัตถุดิบหลัก(ข) ตรวจสอบการรับจ่ายสินค้าสำเร็จรูป(ค) ตรวจสอบความสัมพันธ์ระหว่างวัตถุดิบหลักและสินค้าสำเร็จรูป(ง) ตรวจนับวัตถุดิบหลักและสินค้าสำเร็จรูปคงเหลือ(จ) ตรวจสอบการปฏิบัติตามที่กฎหมายกำหนด(๓) บริการ(ก) ตรวจสอบรายรับที่ต้องเสียภาษี(ข) ตรวจสอบปริมาณการใช้บริการ(ค) ตรวจสอบความสัมพันธ์ของรายรับกับสภาพข้อเท็จจริง(ง) ตรวจสอบความสัมพันธ์ของรายรับกับค่าใช้จ่าย(จ) ตรวจสอบการปฏิบัติตามที่กฎหมายกำหนดข้อ ๑๐ ให้ผู้ตรวจเสนอรายงานผลการตรวจให้ผู้บังคับบัญชาเหนือขึ้นไปเพื่อเสนอผู้มีอำนาจอนุมัติทราบ อย่างช้าภายในห้าวันทำการนับแต่วันที่การตรวจกำกับดูแลแล้วเสร็จกรณีที่ได้นำเอกสารหลักฐานหรือสิ่งอื่นใดมาตรวจ ณ สำนักงานสรรพสามิตให้ดำเนินการตรวจสอบและรายงานผลให้แล้วเสร็จโดยเร็วภายในระยะเวลาที่ผู้บังคับบัญชาเหนือขึ้นไปกำหนดข้อ ๑๑ การเก็บข้อมูลที่ได้จากการตรวจกำกับดูแลให้เก็บเป็นแฟ้มประวัติรายตัวผู้เสียภาษีรวมทั้งจัดเก็บเป็นข้อมูลอิเล็กทรอนิกส์เพื่อใช้เป็นฐานข้อมูลในการตรวจสอบของหน่วยงานและหน่วยงานที่เกี่ยวข้องในครั้งต่อไปข้อ ๑๒ การตรวจกำกับดูแลสถานประกอบการแต่ละรายให้สำนักงานสรรพสามิตพื้นที่ออกตรวจอย่างน้อยหนึ่งครั้งต่อปีแต่ไม่เกินสองครั้งต่อปี เว้นแต่มีเหตุจำเป็น หรือประเด็นอื่นให้สรรพสามิตพื้นที่สั่งออกตรวจอีกได้ ทั้งนี้ ต้องไม่เกินสามครั้งต่อปีกรณีมีเหตุจำเป็น หรือกรณีพิเศษอย่างอื่นให้สำนักตรวจสอบป้องกันและปราบปรามหรือสำนักงานสรรพสามิตภาค แล้วแต่กรณี มีอำนาจเข้าตรวจซ้ำได้ ทั้งนี้เมื่อตรวจเสร็จสิ้นแล้วให้แจ้งผลการตรวจโดยระบุข้อเท็จจริง เหตุจำเป็น ผลการตรวจและข้อเสนอแนะ ให้สำนักงานสรรพสามิตพื้นที่นั้นทราบด้วยเว้นแต่กรมสรรพสามิตจะสั่งการเป็นอย่างอื่นข้อ ๑๓ ในการตรวจให้เจ้าหน้าที่ให้คำแนะนำเกี่ยวกับหน้าที่ของผู้เสียภาษีตามกฎหมายด้วยข้อ ๑๔ หากพบว่าผู้เสียภาษีชำระภาษีไม่ถูกต้องให้แจ้งผู้เสียภาษีรับทราบผลการตรวจสอบพร้อมลงลายมือชื่อรับรองความถูกต้องเพื่อให้ผู้เสียภาษีสามารถประเมินตนเองและยื่นชำระภาษีให้ถูกต้องหรือแจ้งข้อโต้แย้งภายในสิบห้าวัน นับแต่วันที่ผู้เสียภาษีได้รับแจ้งในกรณีที่ได้ติดตามผลการปฏิบัติงานแล้วปรากฏว่าผู้เสียภาษีไม่ปฏิบัติตามผลการตรวจสอบแบบกำกับดูแลให้มีหนังสือแจ้งผลการตรวจสอบภาษี ณ สถานประกอบการ ตามแบบ ตส. ๐๑ - ๑๗ ท้ายระเบียบนี้ ให้ผู้เสียภาษีมาพบเพื่อรับทราบข้อเท็จจริง และข้อกฎหมายที่เกี่ยวข้องกับผลการตรวจสอบภาษีหรือนำเอกสารหลักฐานมาชี้แจงเพิ่มเติมหากผู้เสียภาษีไม่ปฏิบัติตามให้แจ้งการประเมินภาษีเป็นหนังสือโดยให้นำความในข้อ ๕๐วรรคสอง มาบังคับใช้โดยอนุโลมการส่งหนังสือแจ้งผลการตรวจสอบภาษี ณ สถานประกอบการ และหนังสือแจ้งการประเมินภาษีดังกล่าวให้ปฏิบัติตามมาตรา ๑๑ แห่งพระราชบัญญัติภาษีสรรพสามิต พ.ศ. ๒๕๖๐ข้อ ๑๕ เพื่อประโยชน์ในการตรวจกำกับดูแลตามหมวดนี้ให้ผู้มีอำนาจอนุมัติตามข้อ ๖ มีอำนาจกำหนดแนวทางการปฏิบัติเพิ่มเติมได้เท่าที่ไม่ขัดหรือแย้งกับระเบียบนี้หมวด๒การตรวจสอบแบบเบ็ดเสร็จณ สถานประกอบการ (Field Audit) ข้อ ๑๖ การตรวจสอบแบบเบ็ดเสร็จ ณ สถานประกอบการ (Field Audit) หมายความว่าการตรวจสภาพแวดล้อมข้อเท็จจริง การตรวจบัญชีเอกสารหลักฐาน ณ สถานประกอบการเพื่อกำกับดูแลการเสียภาษีสรรพสามิต จากปัจจุบันย้อนหลังไม่น้อยกว่าสามเดือนข้อ ๑๗ หลักเกณฑ์ในการคัดเลือกรายที่จะออกตรวจสอบแบบเบ็ดเสร็จณ สถานประกอบการ (Field Audit)(๑) ผู้เสียภาษีที่มีความเสี่ยง(๒) ผู้เสียภาษีที่มีแนวโน้มการชำระภาษีผิดปกติ(๓) มีการวิเคราะห์ข้อมูลแล้วพบประเด็นสงสัยว่าจะมีการกระทำความผิด(๔) ผู้เสียภาษีที่ไม่มีการตรวจกำกับดูแลมากกว่าหนึ่งปีขึ้นไป(๕) กรณีอื่น ๆตามที่กรมสรรพสามิตกำหนดข้อ ๑๘ ผู้มีอำนาจในการอนุมัติออกตรวจสอบแบบเบ็ดเสร็จณ สถานประกอบการ (Field Audit) ให้เป็นไปตามความในข้อ๖ข้อ ๑๙ ก่อนการออกตรวจให้ปฏิบัติดังนี้(๑) รวบรวมและวิเคราะห์ข้อมูลของผู้เสียภาษีที่ถูกคัดเลือกในประเด็นดังต่อไปนี้(ก) ข้อมูลเกี่ยวกับการจดทะเบียนสรรพสามิต(ข) ข้อมูลเกี่ยวกับการเสียภาษีสรรพสามิต(ค)สรุปประเด็นที่เคยถูกประเมินภาษีจากสำนวนการตรวจสอบภาษี(ง)รวบรวมรายละเอียดรายชื่อผู้มีผลประโยชน์เกี่ยวข้องหรือร่วมกับผู้เสียภาษี(จ) ข้อมูลภายนอก(ฉ) อื่น ๆ ที่เกี่ยวข้อง(ช) สรุปประเด็นที่จะออกตรวจ(๒)จัดทำหนังสือนำตัวออกตรวจการเสียภาษีสรรพสามิตตามแบบ ตส. ๐๑ - ๐๗ ท้ายระเบียบนี้ เสนอผู้มีอำนาจอนุมัติตามข้อ ๖ เพื่อลงนาม(๓)จัดทำสมุดสั่งการออกตรวจสอบภาษีสรรพสามิตตามแบบ ตส. ๐๑ - ๐๘ ท้ายระเบียบนี้เสนอผู้บังคับบัญชาเหนือขึ้นไปเพื่อลงนามทั้งนี้ ให้ออกตรวจภายในสิบห้าวัน นับแต่วันที่อนุมัติให้ออกตรวจข้อ ๒๐ การออกตรวจสอบแบบเบ็ดเสร็จ ณ สถานประกอบการ(Field Audit) ให้นำความใน (๑) (๒) และ (๓) ของข้อ ๘ มาใช้บังคับโดยอนุโลมข้อ ๒๑ วิธีการตรวจสอบแบบเบ็ดเสร็จณ สถานประกอบการ (Field Audit)(๑) ตรวจสภาพแวดล้อมข้อเท็จจริงการควบคุมภายใน(๒) ตรวจสอบเอกสารหลักฐานทางบัญชีหรือเอกสารหลักฐานอื่น ที่เกี่ยวข้องกับการเสียภาษีสรรพสามิตนับแต่วันที่ทำการเข้าตรวจสอบแบบเบ็ดเสร็จ ณ สถานประกอบการ (Field Audit) ย้อนหลังไม่น้อยกว่าสามเดือน(๓) ตรวจนับวัตถุดิบหลักสินค้าสำเร็จรูปคงเหลือเครื่องหมายแสดงการเสียภาษีและแสตมป์หรือสังเกตและประเมินการใช้บริการ(๔) ให้บันทึกคำให้การ ตามแบบ ตส. ๐๑ -๑๐ และ ตส. ๐๑ - ๑๐/๑ท้ายระเบียบนี้ และหากพบว่าผู้เสียภาษีชำระภาษีไม่ถูกต้องให้แจ้งผู้เสียภาษีรับทราบผลการตรวจสอบพร้อมลงลายมือชื่อรับรองความถูกต้องเพื่อให้ผู้เสียภาษีสามารถประเมินตนเองและยื่นชำระภาษีให้ถูกต้องหรือแจ้งข้อโต้แย้งภายในสิบห้าวัน นับแต่วันที่ผู้เสียภาษีได้รับแจ้ง(๕)ในการตรวจ ให้เจ้าหน้าที่ให้คำแนะนำเกี่ยวกับหน้าที่ของผู้เสียภาษีตามกฎหมายด้วย(๖)เมื่อทำการตรวจเสร็จแล้ว ให้บันทึกผลการตรวจการเสียภาษีสรรพสามิต ตามแบบ ตส. ๐๑ - ๑๓ ท้ายระเบียบนี้ จำนวน ๒ ฉบับ มีข้อความตรงกันโดยฉบับหนึ่งมอบให้ผู้รับการตรวจอีกฉบับหนึ่งเก็บในสำนวนการตรวจสอบข้อ ๒๒ การปฏิบัติเมื่อกลับถึงสำนักงานสรรพสามิตให้นำความในข้อ ๑๐ มาใช้บังคับโดยอนุโลมข้อ ๒๓ ในกรณีที่ได้ติดตามผลการปฏิบัติงานแล้วปรากฏว่าผู้เสียภาษีไม่ปฏิบัติตามผลการตรวจสอบแบบเบ็ดเสร็จ ณ สถานประกอบการ (Field Audit) ให้มีหนังสือแจ้งผลการตรวจสอบภาษี ณสถานประกอบการ ตามแบบ ตส. ๐๑ - ๑๗ ท้ายระเบียบนี้ให้ผู้เสียภาษีมาพบเพื่อรับทราบข้อเท็จจริงและข้อกฎหมายที่เกี่ยวข้องกับผลการตรวจสอบภาษีหรือนำเอกสารหลักฐานมาชี้แจงเพิ่มเติมหากผู้เสียภาษีไม่ปฏิบัติตามให้แจ้งการประเมินภาษีเป็นหนังสือ โดยให้นำความในข้อ ๕๐ วรรคสอง มาบังคับใช้โดยอนุโลมการส่งหนังสือแจ้งผลการตรวจสอบภาษี ณ สถานประกอบการและหนังสือแจ้งการประเมินภาษีดังกล่าว ให้ปฏิบัติตามมาตรา ๑๑ แห่งพระราชบัญญัติภาษีสรรพสามิตพ.ศ. ๒๕๖๐หมวด๓การตรวจสอบตามหนังสือเรียก ข้อ ๒๔ การตรวจสอบตามหนังสือเรียกหมายความว่า การตรวจบัญชีเอกสารหลักฐาน ณ สำนักงานสรรพสามิต การตรวจสอบไต่สวนสืบสวน และให้รวมถึงการตรวจการปฏิบัติของผู้เสียภาษี ณ สถานประกอบการด้วยส่วนที่๑ขอบเขตอำนาจในการออกหนังสือเรียก ข้อ ๒๕ อำนาจในการออกหนังสือเรียก(๑) ให้ผู้อำนวยการสำนักตรวจสอบป้องกันและปราบปราม มีอำนาจออกหนังสือเรียกผู้มีหน้าที่เสียภาษีได้ทั่วราชอาณาจักร(๒) ให้ผู้อำนวยการสำนักงานสรรพสามิตภาคมีอำนาจออกหนังสือเรียกผู้มีหน้าที่เสียภาษีได้ดังนี้(ก)กรณีผู้มีหน้าที่เสียภาษีมีสถานประกอบการอยู่ในเขตท้องที่ที่รับผิดชอบ(ข) กรณีอื่นนอกจาก (ก) ให้มีอำนาจออกหนังสือเรียกผู้มีหน้าที่เสียภาษีซึ่งมีภูมิลำเนาอยู่ในเขตท้องที่ที่รับผิดชอบ(๓) ให้สรรพสามิตพื้นที่มีอำนาจออกหนังสือเรียกผู้มีหน้าที่เสียภาษีได้ดังนี้(ก)กรณีผู้มีหน้าที่เสียภาษีมีสถานประกอบการอยู่ในเขตท้องที่ที่รับผิดชอบ(ข) กรณีอื่นนอกจาก (ก) ให้มีอำนาจออกหนังสือเรียกผู้มีหน้าที่เสียภาษีซึ่งมีภูมิลำเนาอยู่ในเขตท้องที่ที่รับผิดชอบข้อ ๒๖ ในกรณีที่ผู้มีอำ นาจออกหนังสือเรียกตามข้อ๒๕ ไม่อาจปฏิบัติราชการได้เมื่อผู้รักษาราชการแทนได้ดำเนินการออกหนังสือเรียกแล้วต้องรายงานเป็นหนังสือให้ผู้มีอำนาจออกหนังสือเรียกทราบโดยเร็วส่วนที่๒การขออนุมัติออกหนังสือเรียก ข้อ ๒๗ การดำเนินการก่อนขออนุมัติออกหนังสือเรียกผู้เสียภาษีมาตรวจสอบให้พนักงานเจ้าหน้าที่ปฏิบัติดังนี้(๑) รวบรวมหลักฐานและทำการวิเคราะห์ข้อมูลจากข้อมูลภายในข้อมูลภายนอกหรือข้อมูลอื่นที่จำเป็นและให้จัดทำบันทึกผลการวิเคราะห์การชำระภาษีสรรพสามิตตามแบบ ตส. ๐๑ - ๐๑ ท้ายระเบียบนี้(๒) การขออนุมัติออกหนังสือเรียก(ก) ให้ปฏิบัติตามระเบียบกรมสรรพสามิตว่าด้วยทะเบียนควบคุมการตรวจสอบภาษีสรรพสามิตตามพระราชบัญญัติภาษีสรรพสามิต พ.ศ. ๒๕๖๐(ข) ให้ใช้แบบขออนุมัติออกหนังสือเรียกตามแบบ ตส. ๐๑ - ๐๒ ท้ายระเบียบนี้(๓) การขออนุมัติออกหนังสือเรียกผู้เสียภาษีมาตรวจสอบสามารถกระทำได้สำหรับทุกเดือนที่ปรากฏความผิดหรือมีเหตุอันควรสงสัยว่าเสียภาษีไว้ไม่ถูกต้องแต่จะต้องไม่เรียกซ้ำกันกับเดือนที่เคยออกหนังสือเรียกไปแล้ว เว้นแต่กรณีที่มีหลักฐานหรือข้อมูลซึ่งไม่ซ้ำกับที่เคยตรวจสอบไปก่อนแล้วหรือกรณีมีเหตุอันสมควรอื่นก็ให้ขออนุมัติออกหนังสือเรียกตรวจสอบใหม่ได้เฉพาะรายส่วนที่๓การออกหนังสือเรียกการส่งหนังสือเรียกและการปฏิบัติตามหนังสือเรียก ข้อ ๒๘ เมื่อได้รับอนุมัติแล้วให้ดำเนินการออกหนังสือเรียกให้แล้วเสร็จภายใน ๑๕วันนับแต่วันได้รับแจ้งการอนุมัติ ทั้งนี้เว้นแต่ผู้มีอำนาจอนุมัติจะสั่งการเป็นอย่างอื่นหนังสือเรียกให้เป็นไปตามแบบ ตส. ๐๑ - ๐๓ท้ายระเบียบนี้เมื่อได้ออกหนังสือเรียกแล้ว ให้สำเนาหนังสือเรียกส่งให้สำนักตรวจสอบป้องกันและปราบปรามสำนักงานสรรพสามิตภาค สำนักงานสรรพสามิตพื้นที่ แล้วแต่กรณีทราบอย่างช้าไม่เกินสามวันนับแต่วันที่ได้ออกหนังสือเรียกข้อ ๒๙ การส่งหนังสือเรียกให้ปฏิบัติดังนี้(๑) ต้องส่งหนังสือเรียกตามวิธีการที่กำหนดในมาตรา๑๑ แห่งพระราชบัญญัติภาษีสรรพสามิต พ.ศ. ๒๕๖๐และต้องให้เวลาบุคคลนั้นไม่น้อยกว่าเจ็ดวัน นับแต่วันที่ได้รับหนังสือเรียกนั้น(๒) กรณีผู้เสียภาษีเป็นบริษัทหรือห้างหุ้นส่วนนิติบุคคลที่แจ้งเลิกและอยู่ระหว่างการชำระบัญชีให้ส่งหนังสือเรียกไปยังผู้ชำระบัญชี ณ ภูมิลำเนาหรือสำนักงานของผู้ชำระบัญชีตามที่ได้แจ้งไว้กับกระทรวงพาณิชย์และให้ทำหนังสือถึงนายทะเบียนหุ้นส่วนบริษัท ขอให้ระงับการจดทะเบียนเสร็จการชำระบัญชีไว้ก่อน(๓) กรณีผู้เสียภาษีเป็นบริษัทหรือห้างหุ้นส่วนนิติบุคคลที่แจ้งเลิกและจดทะเบียนเสร็จการชำระบัญชีแล้ว แต่ยังไม่เกินสองปี นับแต่วันจดทะเบียนเสร็จการชำระบัญชีให้ส่งหนังสือเรียกไปยังผู้ชำระบัญชี ณ ภูมิลำเนาหรือสำนักงานของผู้ชำระบัญชีตามที่แจ้งไว้กับกระทรวงพาณิชย์และให้หน่วยตรวจสอบรีบดำเนินการประเมินภาษีโดยเร็วเนื่องจากต้องฟ้องเรียกหนี้สินจากบริษัทหรือห้างหุ้นส่วน นิติบุคคลให้เสร็จภายในสองปีนับแต่วันจดทะเบียนเสร็จการชำระบัญชี(๔) เมื่อได้ส่งหนังสือเรียกแล้วให้นำหลักฐานที่แสดงว่าผู้เสียภาษีได้รับหนังสือเรียกแล้วมาติดสำนวนเรื่องไว้ด้วยข้อ ๓๐ ให้พนักงานเจ้าหน้าที่ผู้มีหน้าที่ตรวจสอบดำเนินการตรวจสอบแต่ละรายให้แล้วเสร็จไม่เกินหนึ่งปีนับแต่วันออกหนังสือเรียก หากไม่แล้วเสร็จภายในกำหนดเวลาดังกล่าว ให้ชี้แจงเหตุผลและข้อเท็จจริงต่อผู้มีอำนาจออกหนังสือเรียกตามแบบ ตส. ๐๑ - ๒๐ ท้ายระเบียบนี้ เพื่อขออนุมัติขยายเวลาได้ครั้งละไม่เกินสามเดือนแต่รวมระยะเวลาการตรวจสอบแล้วต้องไม่เกินสองปี นับแต่วันที่ออกหนังสือเรียกเว้นแต่ ผู้มีอำนาจออกหนังสือเรียกจะสั่งการเป็นอย่างอื่นข้อ ๓๑ หากผู้ถูกออกหนังสือเรียกหรือผู้เสียภาษีไม่สามารถจะมาให้ถ้อยคำและหรือนำบัญชีหลักฐานมาให้ตรวจสอบตามหนังสือเรียกด้วยตนเองได้จะมอบอำนาจให้บุคคลหนึ่งบุคคลใดที่บรรลุนิติภาวะแล้วและมีความรู้เกี่ยวกับการดำเนินกิจการนั้นเป็นอย่างดีมาแทนก็ได้ โดยทำหนังสือมอบอำนาจตามแบบตส. ๐๑ - ๐๖ ท้ายระเบียบนี้หรือตามแบบอื่นที่มีผลในทางนิตินัยผูกพันผู้เสียภาษีในทำนองเดียวกันกรณีที่ผู้รับมอบอำนาจไม่ทราบข้อเท็จจริงเพียงพอ หรือพยายามประวิงเวลาหรือไม่อำนวยความสะดวกแก่พนักงานเจ้าหน้าที่หรือกรณีไม่ให้ถ้อยคำในสาระสำคัญก็ให้อยู่ในดุลยพินิจของพนักงานเจ้าหน้าที่ที่จะสั่งให้ผู้เสียภาษีมาให้ถ้อยคำชี้แจงด้วยตนเองได้การมอบอำนาจดังกล่าว สามารถมอบอำนาจช่วงต่อไปได้เพียงใดก็ให้เป็นไปตามหนังสือมอบอำนาจนั้นข้อ ๓๒ ในกรณีที่มีการขอให้ระงับการจดทะเบียนเสร็จการชำระบัญชีสำหรับรายที่ออกหนังสือเรียกจะต้องติดตามดำเนินการขอขยายการระงับการจดทะเบียนเสร็จการชำระบัญชีต่อไปเมื่ออายุการขอระงับการจดทะเบียนเสร็จการชำระบัญชีสิ้นสุดลงจนกว่าจะได้ดำเนินการประเมินภาษีครบถ้วนแล้วข้อ ๓๓ ในกรณีพนักงานเจ้าหน้าที่จะไปตรวจสอบหรือผู้ถูกออกหนังสือเรียกหรือผู้เสียภาษีร้องขอให้พนักงานเจ้าหน้าที่ไปทำการตรวจสอบ ณสำนักงานของผู้ถูกออกหนังสือเรียก หรือสถานประกอบการตามที่ระบุไว้ในหนังสือเรียกหรือสถานที่อื่นใดในเขตพื้นที่รับผิดชอบ ให้ผู้อำนวยการสำนักตรวจสอบป้องกันและปราบปราม หรือผู้อำนวยการสำนักงานสรรพสามิตภาคหรือสรรพสามิตพื้นที่พิจารณาให้เป็นราย ๆ ไป ในกรณีสำนักงานผู้ถูกออกหนังสือเรียกหรือผู้เสียภาษีร้องขออยู่นอกเขตพื้นที่รับผิดชอบให้ส่งเรื่องไปยังสำนักงานสรรพสามิตภาคที่รับผิดชอบหรือกรมสรรพสามิตแล้วแต่กรณีเพื่อสั่งการต่อไปในการออกตรวจสอบครั้งแรกให้มีพนักงานเจ้าหน้าที่ซึ่งดำรงตำแหน่งไม่ต่ำกว่าระดับชำนาญการเป็นหัวหน้าคณะและให้มีหนังสือนำตัวออกตรวจการเสียภาษีสรรพสามิตตามแบบ ตส.๐๑-๐๗ ท้ายระเบียบนี้ไปแสดงด้วยการออกตรวจตามวรรคหนึ่งจะต้องจัดทำสมุดสั่งการออกตรวจสอบภาษีสรรพสามิตไว้ ตามแบบ ตส. ๐๑ - ๐๘ท้ายระเบียบนี้ โดยให้ผู้บังคับบัญชาเหนือขึ้นไปและผู้รับคำสั่งลงลายมือชื่อไว้เป็นหลักฐานข้อ ๓๔ ผู้เสียภาษีรายใดได้รับหนังสือเรียกแล้วไม่ปฏิบัติตามหนังสือเรียกโดยไม่แจ้งเหตุขัดข้องใด ๆ ให้ทราบให้พนักงานเจ้าหน้าที่มีหนังสือเตือนให้ปฏิบัติตามหนังสือเรียกตามแบบ ตส. ๐๑ - ๐๕ ท้ายระเบียบนี้ ไปยังผู้เสียภาษีรายนั้นอีกครั้งหนึ่งหากยังฝ่าฝืนก็ให้ดำเนินการประเมินภาษีตามพยานหลักฐานที่มีอยู่ตามมาตรา ๘๖ (๓) แห่งพระราชบัญญัติภาษีสรรพสามิต พ.ศ. ๒๕๖๐หมวด๔การดำเนินการตรวจสอบภาษี ส่วนที่๑การตรวจสอบไต่สวน ข้อ ๓๕ เมื่อผู้ได้รับหนังสือเรียกได้มาพบตามกำหนดนัดหมายให้พนักงานเจ้าหน้าที่ดำเนินการดังนี้(๑) ทำการไต่สวนเบื้องต้นเกี่ยวกับการดำเนินการของผู้เสียภาษี(๒)ทำบันทึกคำให้การตามแบบ ตส. ๐๑ - ๑๐ ท้ายระเบียบนี้ถ้าบันทึกถ้อยคำมีหลายแผ่นให้ใช้แบบคำให้การต่อตามแบบตส. ๐๑ - ๑๐/๑ ท้ายระเบียบนี้โดยให้ผู้ให้ถ้อยคำและพนักงานเจ้าหน้าที่ผู้ไต่สวนลงลายมือชื่อกำกับไว้ด้านล่างมุมขวาทุกแผ่นหากผู้ให้ถ้อยคำไม่สามารถลงลายมือชื่อได้ให้นำบทบัญญัติตามมาตรา ๙ แห่งประมวลกฎหมายแพ่งและพาณิชย์มาใช้บังคับโดยอนุโลมกรณีที่ผู้ให้ถ้อยคำไม่ยินยอมลงลายมือชื่อในบันทึกคำให้การเกี่ยวกับภาษีให้พนักงานเจ้าหน้าที่บันทึกข้อโต้แย้งดังกล่าวพร้อมด้วยเหตุผลหรือข้อเท็จจริงที่ผู้ให้ถ้อยคำไม่ยินยอมลงลายมือชื่อไว้ให้ปรากฏในบันทึกคำให้การนั้นพร้อมกับลงลายมือชื่อกำกับด้วย(๓) คำให้การของผู้เสียภาษีถือเป็นเอกสารสำคัญของทางราชการผู้ใดจะคัดลอกหรือสำเนาภาพถ่ายมิได้เว้นแต่จะได้รับอนุมัติจากผู้มีอำนาจออกหนังสือเรียกก่อน(๔)เมื่อผู้ได้รับหนังสือเรียกหรือผู้เสียภาษีได้นำบัญชีเอกสารหรือหลักฐานต่าง ๆ มาส่งมอบให้พนักงานเจ้าหน้าที่ตรวจรับบัญชีเอกสารดังกล่าวโดยให้ออกใบรับมอบและส่งมอบบัญชีและเอกสารตามแบบ ตส. ๐๑ - ๑๑ ท้ายระเบียบนี้ ๒ ฉบับ มีข้อความตรงกันฉบับหนึ่งให้ติดไว้กับสำนวนการตรวจสอบอีกหนึ่งฉบับให้มอบแก่ผู้ส่งมอบไปข้อ ๓๖ การออกตรวจการปฏิบัติของผู้เสียภาษี ณสถานประกอบการ ให้นำความในข้อ ๖ ข้อ ๗ ข้อ ๘ ข้อ ๙ ข้อ ๑๐ และข้อ ๑๓ ของหมวด ๑มาใช้บังคับโดยอนุโลมข้อ ๓๗ การตรวจสอบสำนวนเรื่องใดยังไม่แล้วเสร็จถ้าผู้ตรวจสอบผู้นั้นได้รับคำสั่งแต่งตั้งให้ไปดำรงตำแหน่งใหม่หรือได้รับคำสั่งให้ปฏิบัติราชการในหน่วยงานอื่นซึ่งไม่สามารถดำเนินเรื่องให้แล้วเสร็จได้ให้เสนอผู้บังคับบัญชาผู้มีอำนาจพิจารณาสั่งการว่าจะมอบหมายสำนวนการตรวจสอบให้พนักงานเจ้าหน้าที่ผู้ใดต่อไปการส่งมอบสำนวนการตรวจสอบให้ส่งมอบบัญชีเอกสารที่ได้รับตามหนังสือเรียกโดยให้พนักงานเจ้าหน้าที่ผู้ส่งมอบรายงานผลการตรวจบัญชีเอกสารว่าได้ดำเนินการตรวจสอบบัญชีเอกสารไปแล้วเพียงใด พบประเด็นความผิดหรือไม่อย่างไรโดยให้จัดทำบันทึกมอบหมายสำนวนการตรวจสอบภาษีสรรพสามิตต่อกันไว้เป็นหลักฐาน ตามแบบตส. ๐๑ - ๒๑ ท้ายระเบียบนี้ บันทึกดังกล่าวให้จัดทำเป็น ๒ ฉบับมีข้อความตรงกันโดยให้ผู้มอบเก็บไว้หนึ่งฉบับและผู้รับมอบนำไปติดในสำนวนการตรวจสอบหนึ่งฉบับข้อ ๓๘ การตรวจสอบผู้เสียภาษีรายใดยังไม่แล้วเสร็จหากผู้เสียภาษีรายนั้นได้ย้ายภูมิลำเนาไปอยู่ในเขตท้องที่อื่นให้หน่วยงานที่ออกหนังสือเรียกเดิมส่งสำนวนการตรวจสอบและบัญชีเอกสารต่าง ๆ ไปให้หน่วยงานที่มีหน้าที่ตรวจสอบภาษีในเขตพื้นที่ที่ผู้เสียภาษีย้ายภูมิลำเนาไปอยู่ใหม่เป็นผู้ทำการตรวจสอบและประเมินภาษีสรรพสามิตต่อไปข้อ ๓๙ สำนวนการตรวจสอบให้จัดเรียงลำดับวันเดือน ปี ที่ตรวจสอบ และให้กำหนดเลขลำดับหน้าของเอกสารไว้ทุกฉบับข้อ ๔๐ เมื่อดำเนินการตรวจสอบเสร็จสิ้นแล้วให้ผู้ตรวจสอบเชิญผู้เสียภาษีมารับทราบประเด็นความผิดที่ตรวจพบเพื่อเปิดโอกาสให้ผู้เสียภาษีได้ชี้แจงหรือโต้แย้งหรือยื่นพยานหลักฐานเพิ่มเติมโดยต้องดำเนินการดังนี้(๑) แจ้งรอบระยะเวลาที่ทำการตรวจสอบวิธีการตรวจสอบ ประเด็นความผิดที่ตรวจพบรายละเอียดข้อเท็จจริง ข้อกฎหมาย(๒) รับมอบเอกสารหลักฐานหรือพยานอื่นใดเพิ่มเติมไว้พิจารณาต่อไปส่วนที่๒การรายงานผลการตรวจสอบภาษี ข้อ ๔๑ เมื่อได้ดำเนินการตรวจสอบไต่สวนถูกต้องครบถ้วนแล้วให้สรุปเสนอตามแบบสรุปผลการตรวจสอบภาษีสรรพสามิตตามแบบ ตส. ๐๑ - ๑๔ แบบรายงานการตรวจสอบภาษีสรรพสามิตตามแบบ ตส. ๐๑ - ๑๔/๑และแบบรายละเอียดแสดงผลการตรวจสอบภาษีสรรพสามิตตามแบบ ตส.๐๑ - ๑๔/๒ ท้ายระเบียบนี้ โดยให้สรุปข้อเท็จจริงข้อกฎหมาย พร้อมหลักฐานอ้างอิงที่จะต้องใช้เป็นหลักฐานให้ผู้เสียภาษียอมรับสภาพหนี้ภาษีหากประเด็นใดที่เป็นปัญหาข้อกฎหมายก็ให้หยิบยกขึ้นมาเสนอ ผู้อำนวยการสำนักตรวจสอบป้องกันและปราบปราม หรือผู้อำนวยการสำนักงานสรรพสามิตภาค หรือสรรพสามิตพื้นที่พิจารณาสั่งการต่อไปในกรณีที่ทำการตรวจสอบไต่สวนเสร็จสิ้นแล้ว หากไม่ปรากฏพฤติการณ์หรือข้อเท็จจริงหรือหลักฐานพอที่จะเป็นพยานหลักฐานเพื่อจะทำการประเมินเรียกเก็บภาษีเพิ่มเติมได้ก็ให้สรุปข้อเท็จจริงข้อกฎหมายและหลักฐานต่างๆ เสนอต่อ ผู้อำนวยการสำนักตรวจสอบ ป้องกันและปราบปรามหรือผู้อำนวยการสำนักงานสรรพสามิตภาค หรือสรรพสามิตพื้นที่ เพื่อทราบรายงานผลการตรวจสอบภาษีต่อไปข้อ ๔๒ ในรายงานผลการตรวจสอบภาษี อย่างน้อยต้องระบุให้ทราบดังนี้(๑) รายละเอียดเกี่ยวกับผู้เสียภาษีมูลเหตุที่ทำการตรวจสอบ รอบระยะเวลาที่ตรวจสอบ(๒) ประเด็นความผิดที่ตรวจสอบรายละเอียดข้อเท็จจริง ข้อกฎหมาย ตลอดถึงเหตุผลที่ประเมินเรียกเก็บภาษีในแต่ละเดือนแต่ละปีผู้เสียภาษีจะต้องรับผิดเสียภาษี เบี้ยปรับและเงินเพิ่มเป็นจำนวนเท่าใด(๓) ข้อโต้แย้งและเหตุผลของผู้เสียภาษีเกี่ยวกับข้อเท็จจริงและข้อกฎหมาย(๔) สรุปความเห็นของเจ้าหน้าที่ผู้ตรวจสอบ(๕) ข้อมูลอื่น ๆ ที่ควรรายงานข้อ ๔๓ เมื่อผู้ตรวจสอบได้เสนอสำนวนการตรวจสอบต่อผู้มีอำนาจออกหนังสือเรียกแล้วให้ผู้มีอำนาจออกหนังสือเรียกพิจารณาอนุมัติการประเมินภาษีหรือสั่งการให้เสร็จสิ้นภายในสามสิบวันนับแต่วันที่ได้รับสำนวนการตรวจสอบถ้ายังพิจารณาสั่งการไม่แล้วเสร็จภายในกำหนดเวลาดังกล่าวให้บันทึกข้อขัดข้องให้ปรากฏไว้ในสำนวนด้วยข้อ ๔๔ เมื่ออนุมัติการประเมินภาษีรายใดแล้วให้ผู้ตรวจสอบดำเนินการแจ้งให้ผู้เสียภาษีมาพบพนักงานเจ้าหน้าที่เพื่อรับทราบผลการตรวจสอบภาษีและสิทธิของผู้เสียภาษีดังนี้(๑) ประเด็นความผิดที่ตรวจพบและรายละเอียดข้อเท็จจริง ข้อกฎหมาย(๒) จำนวนเงินภาษีเบี้ยปรับและเงินเพิ่ม เหตุผลที่ประเมินเรียกเก็บ(๓) สิทธิขอลดหรืองดเบี้ยปรับและเงินเพิ่มตลอดจนการอุทธรณ์การประเมินภาษีในกรณีที่ผู้เสียภาษีประวิงเวลาหรือไม่มาพบพนักงานเจ้าหน้าที่ให้ผู้ตรวจสอบแจ้งเป็นหนังสือแจ้งการรับทราบผลการตรวจสอบภาษีสรรพสามิตตามแบบตส. ๐๑ - ๑๗/๑ท้ายระเบียบนี้และต้องให้เวลาบุคคลนั้นไม่น้อยกว่าเจ็ดวัน นับแต่วันที่ได้รับหนังสือนั้นข้อ ๔๕ ผู้เสียภาษีรายใดไม่มีข้อโต้แย้งให้ผู้เสียภาษีลงลายมือชื่อในรายละเอียดแสดงผลการตรวจสอบภาษีสรรพสามิตตามแบบตส. ๐๑ - ๑๔/๒ ท้ายระเบียบนี้และทำบันทึกข้อตกลงยินยอมการชำระภาษีสรรพสามิตตามแบบตส. ๐๑ - ๑๕ ท้ายระเบียบนี้กรณีผู้เสียภาษีได้ยื่นคำร้องของดหรือลดเบี้ยปรับหรือขอลดเงินเพิ่มให้พนักงานเจ้าหน้าที่รายงานการพิจารณา ของดหรือลดเบี้ยปรับเงินเพิ่มตามแบบ ตส. ๐๑- ๑๖ ท้ายระเบียบนี้ เสนอต่อผู้อำนวยการสำนักตรวจสอบ ป้องกันและปราบปรามหรือผู้อำนวยการสำนักงานสรรพสามิตภาค หรือสรรพสามิตพื้นที่ พิจารณาสั่งการข้อ ๔๖ ถ้าผู้เสียภาษีรายใดมีข้อโต้แย้งไม่ยินยอมชำระภาษีตามที่ผู้ตรวจสอบแจ้งหรือไม่ยินยอมลงลายมือชื่อในบันทึกคำให้การเกี่ยวกับภาษี ให้พนักงานเจ้าหน้าที่บันทึกข้อโต้แย้งดังกล่าวพร้อมด้วยเหตุผลหรือข้อเท็จจริงที่ผู้ให้ถ้อยคำไม่ยินยอมลงลายมือชื่อไว้ให้ปรากฏในบันทึกคำให้การพร้อมกับลงลายมือชื่อกำกับด้วยเสนอผู้อำนวยการสำนักตรวจสอบ ป้องกันและปราบปราม หรือผู้อำนวยการสำนักงานสรรพสามิตภาคหรือสรรพสามิตพื้นที่ พิจารณาสั่งการหมวด๕การประเมินและสั่งเรียกเก็บภาษีสรรพสามิตเพิ่มเติม ข้อ ๔๗ การแจ้งการประเมินภาษีให้ใช้หนังสือแจ้งการประเมินภาษีสรรพสามิต ตามแบบ ตส. ๐๑ - ๑๘ ท้ายระเบียบนี้ข้อ ๔๘ ให้ผู้มีอำนาจออกหนังสือเรียกเป็นผู้ลงนามในหนังสือแจ้งการประเมินภาษีและให้เจ้าหน้าที่ผู้ตรวจสอบเตรียมแบบแจ้งการประเมินลงลายมือชื่อและตำแหน่งกำกับไว้ด้วยถ้าในการประเมินภาษีมีประเด็นจะต้องประเมินเรียกเก็บหลายประเด็นโดยมีทั้งประเด็นที่ผู้เสียภาษีมิได้โต้แย้งและโต้แย้งให้แยกประเด็นทำการประเมินได้การแยกประเมินเรียกเก็บภาษีให้ประเมินเฉพาะประเด็นที่ผู้เสียภาษีมิได้โต้แย้งไปก่อนถ้าการประเมินนั้นจะไม่ทำให้เป็นผลเสียต่อสำนวนหรือประเด็นที่ผู้เสียภาษีโต้แย้งส่วนประเด็นที่ผู้เสียภาษีโต้แย้งก็ให้แจ้งการประเมินโดยแยกแบบแจ้งการประเมินไปต่างหากข้อ ๔๙ การส่งหนังสือแจ้งการประเมินภาษีให้ใช้วิธีส่งตามหลักเกณฑ์ในมาตรา๑๑ แห่งพระราชบัญญัติภาษีสรรพสามิต พ.ศ. ๒๕๖๐ โดยเฉพาะกรณีต่อไปนี้ ให้ดำเนินการดังนี้(๑) กรณีผู้เสียภาษีเป็นบุคคลธรรมดาได้แจ้งย้ายภูมิลำเนาออกแล้วแต่ยังไม่ได้แจ้งย้ายเข้าให้ประเมินตั้งค้างไว้ที่ภูมิลำเนาเดิมในการส่งหนังสือแจ้งให้เสียภาษีหรือแบบแจ้งการประเมินให้ส่งไปยังภูมิลำเนาเดิมและที่อ้างว่าย้ายไปอยู่ใหม่(๒) กรณีผู้เสียภาษีเป็นบริษัทหรือห้างหุ้นส่วนนิติบุคคลที่แจ้งเลิกและอยู่ระหว่างการชำระบัญชีหรือจดทะเบียนเสร็จการชำระบัญชีแล้วแต่ยังไม่เกินสองปีนับแต่วันจดทะเบียนเสร็จการชำระบัญชีให้ส่งหนังสือแจ้งให้เสียภาษีหรือแบบแจ้งการประเมินให้แก่ผู้ชำระบัญชีณ ภูมิลำเนา หรือสำนักงานของผู้ชำระบัญชีตามที่ได้แจ้งไว้กับกระทรวงพาณิชย์(๓) เมื่อได้ส่งหนังสือแจ้งให้เสียภาษีหรือแบบแจ้งการประเมินแล้ว ให้นำหลักฐานที่แสดงว่าผู้เสียภาษีได้รับแล้วมาติดไว้ในสำนวนด้วยข้อ ๕๐ ในรายที่ไม่มีการประเมินเรียกเก็บภาษีสรรพสามิตให้ทำหนังสือแจ้งผลการตรวจสอบภาษีสรรพสามิตตามแบบ ตส. ๐๑ - ๑๙ ท้ายระเบียบนี้ จำนวน ๔ ฉบับโดยต้นฉบับส่งให้แก่ผู้เสียภาษีสำเนาคู่ฉบับแนบไว้กับสำนวนการตรวจสอบภาษีและสำเนาส่งให้สำนักตรวจสอบ ป้องกันและปราบปราม สำนักงานสรรพสามิตภาคสำนักงานสรรพสามิตพื้นที่ แล้วแต่กรณีในรายที่มีการประเมินภาษีให้ทำหนังสือแจ้งการประเมินภาษีสรรพสามิตตามแบบ ตส. ๐๑-๑๘ ท้ายระเบียบนี้ จำนวน ๕ ฉบับ โดยต้นฉบับส่งให้แก่ผู้เสียภาษี สำเนาคู่ฉบับแนบไว้กับสำนวนตรวจสอบภาษีและสำเนาส่งให้สำนักตรวจสอบ ป้องกันและปราบปรามสำนักงานสรรพสามิตภาคสำนักงานสรรพสามิตพื้นที่ แล้วแต่กรณี และสำนักกฎหมายข้อ ๕๑ การตรวจสอบผู้เสียภาษีในรายที่ปรากฏแน่ชัดว่าจะต้องมีการประเมินเรียกเก็บภาษีเพิ่มเติมเป็นจำนวนมากและผู้เสียภาษีมีพฤติการณ์ส่อแสดงว่าจะไม่ยินยอมชำระภาษีเพิ่มเติมให้พนักงานเจ้าหน้าที่เร่งตรวจสอบให้แล้วเสร็จโดยเร็วที่สุดเป็นกรณีพิเศษหากการตรวจสอบผู้เสียภาษีในรายที่มีพฤติการณ์ส่อแสดงว่าจะหลีกเลี่ยงภาษีให้พนักงานเจ้าหน้าที่รายงานข้อเท็จจริงพร้อมพยานเอกสารหลักฐานที่ตรวจพบแก่ผู้มีอำนาจออกหนังสือเรียกเพื่อพิจารณาหากผู้มีอำนาจออกหนังสือเรียกพิจารณาเห็นสมควรให้ดำเนินคดีอาญากับผู้เสียภาษีรายดังกล่าวก็ให้ส่งเรื่องให้หน่วยงานที่มีหน้าที่ดำเนินคดีดำเนินการต่อไปข้อ ๕๒ ในกรณีพนักงานเจ้าหน้าที่ได้ทำการประเมินภาษีสรรพสามิตไม่ถูกต้องหรือมีข้อผิดพลาดให้บันทึกรายงานผู้มีอำนาจออกหนังสือเรียกเพื่อเสนอขออนุมัติแก้ไขการประเมินต่อไปหมวด๖การคืนบัญชีเอกสารและการเก็บรักษาสำนวน ข้อ ๕๓ การคืนบัญชีเอกสารตามหนังสือเรียกให้ปฏิบัติดังนี้(๑) กรณีที่อยู่ระหว่างดำเนินการตรวจสอบหากผู้เสียภาษีมีความจำเป็นที่จะขอคืนบัญชีเอกสารหลักฐานที่ส่งมอบไว้แล้วเป็นการชั่วคราวให้เจ้าหน้าที่ผู้ตรวจสอบเสนอผู้มีอำนาจออกหนังสือเรียกพิจารณาสั่งการ(๒) กรณีตรวจสอบภาษีรายใดเสร็จแล้วและผู้เสียภาษีมิได้ยื่นอุทธรณ์การประเมินภาษีให้เจ้าหน้าที่ผู้ตรวจสอบเจ้าของเรื่องแจ้งให้ผู้เสียภาษีมารับคืนบัญชีเอกสารภายในสามสิบวันนับแต่วันที่แจ้งหากผู้เสียภาษีไม่มารับคืนบัญชี เอกสารภายในกำหนดเวลาให้ส่งโดยวิธีที่มีหลักฐานการรับ เช่นพัสดุไปรษณีย์ลงทะเบียน หรือกรณีไม่อาจนำส่งได้ ให้นำระเบียบสำนักนายกรัฐมนตรี ว่าด้วยงานสารบรรณมาใช้บังคับโดยอนุโลมข้อ ๕๔ สำนวนการตรวจสอบภาษีที่เสร็จแล้วให้ส่งมอบแก่เจ้าหน้าที่ผู้ได้รับมอบหมายให้มีหน้าที่เก็บรักษาสำนวนการตรวจสอบภาษีเพื่อเก็บรักษาต่อไปข้อ ๕๕ การตรวจสอบภาษีให้ถือเป็นความลับของทางราชการ ห้ามมิให้เปิดเผยแก่ผู้ใด เว้นแต่เป็นการเปิดเผยในการปฏิบัติราชการหรือเพื่อประโยชน์ในการสอบสวนหรือการพิจารณาคดีโดยได้รับอนุมัติจากผู้มีอำนาจออกหนังสือเรียกหมวด๗การตรวจค้นการยึดหรืออายัด ข้อ ๕๖ การขออนุมัติทำการตรวจค้นยึดหรืออายัดบัญชีเอกสารหรือหลักฐานต่าง ๆ ซึ่งเกี่ยวกับหรือสันนิษฐานว่าเกี่ยวกับภาษีตามมาตรา๑๒ แห่งพระราชบัญญัติภาษีสรรพสามิต พ.ศ. ๒๕๖๐กระทำได้ต่อเมื่อมีเหตุอันควรเชื่อว่ามีการหลีกเลี่ยงการเสียภาษีในการทำการตรวจค้นให้พึงถือเป็นราชการลับตั้งแต่ขั้นสืบสวนขั้นประมวลหลักฐานขั้นวิเคราะห์แบบ ตลอดจนขั้นตอนอื่น ๆ ของการตรวจค้นจนกระทั่งถึงการเสนอผลการตรวจค้นต่อผู้อำนวยการสำนักตรวจสอบ ป้องกันและปราบปรามหรือผู้อำนวยการสำนักงานสรรพสามิตภาค หรือสรรพสามิตพื้นที่ข้อ ๕๗ คำสั่งให้ตรวจค้นให้จัดทำตามแบบ ตส. ๐๑ - ๐๙ ท้ายระเบียบนี้ โดยจัดทำเป็น ๒ ฉบับ ต้นฉบับให้นำไปแสดงกับผู้ครอบครองสถานที่ที่ระบุไว้ในคำสั่งให้ตรวจค้นเมื่อเสร็จแล้วให้นำไปติดไว้กับสำนวนการตรวจสอบสำเนาคู่ฉบับให้ติดไว้กับสมุดคำสั่งให้ตรวจค้น ภายหลังจากการตรวจค้นเสร็จสิ้นแล้วสมุดคำสั่งให้ตรวจค้นให้ทำแบบเดียวกับสมุดสั่งการออกตรวจสอบภาษีสรรพสามิตข้อ ๕๘ การออกตรวจค้นตามข้อ๕๖ ให้ปฏิบัติดังนี้(๑) ให้มีข้าราชการซึ่งดำรงตำแหน่งไม่ต่ำกว่าระดับชำนาญการหรือชำนาญงานเป็นหัวหน้าคณะ(๒) แต่งเครื่องแบบเจ้าพนักงานสรรพสามิตเว้นแต่ผู้อำนวยการสำนักตรวจสอบ ป้องกันและปราบปรามหรือผู้อำนวยการสำนักงานสรรพสามิตภาค หรือสรรพสามิตพื้นที่จะสั่งการตามที่เห็นสมควร(๓) ก่อนลงมือตรวจค้นให้แสดงบัตรประจำตัวข้าราชการและคำสั่งให้ตรวจค้นต่อเจ้าของหรือผู้ครอบครองสถานที่ที่จะทำการตรวจค้นและผู้เป็นหัวหน้าคณะจะต้องแจ้งความประสงค์ในการตรวจค้นให้เจ้าของหรือผู้ครอบครองสถานที่ที่จะทำการตรวจค้นทราบก่อนโดยให้บันทึกแสดงความยินยอมให้ตรวจค้นสถานที่และแสดงความบริสุทธิ์ให้บุคคลดังกล่าวทราบด้วยว่าพนักงานเจ้าหน้าที่มิได้นำสิ่งหนึ่งสิ่งใดที่ผิดกฎหมายซุกซ่อนเข้าไปด้วยแต่อย่างใด ทั้งนี้ให้บันทึกเป็นหลักฐานไว้ด้านหลังของคำสั่งให้ตรวจค้นที่นำไปแสดง(๔) ให้ทำการตรวจค้นต่อหน้าเจ้าของหรือผู้ครอบครองสถานที่หรือบุคคลที่ทำงานในสถานที่นั้นถ้าหาบุคคลดังกล่าวไม่ได้ให้ค้นต่อหน้าบุคคลอื่นอย่างน้อยสองคนซึ่งพนักงานเจ้าหน้าที่ได้ขอร้องมาเป็นพยาน(๕) ให้ทำการตรวจค้นอย่างละเอียดถี่ถ้วนโดยเฉพาะบัญชีเอกสารสำคัญที่เกี่ยวกับหรือสันนิษฐานว่าเกี่ยวกับภาษีสรรพสามิตทั้งนี้ผู้ทำการตรวจค้นจะต้องมีปฏิภาณไหวพริบพึงรู้ว่าเอกสารเกี่ยวกับภาษีเก็บไว้ที่ใดสมควรจะยึดเอกสารชิ้นใดมาทำการตรวจสอบบ้าง สถานที่หรือตู้เก็บเอกสารใดหากไม่สามารถทำการตรวจค้นได้ในขณะนั้นให้อายัดไว้ก่อนและนัดทำการเปิดเพื่อตรวจค้นโดยเร็วที่สุดเท่าที่จะกระทำได้(๖) ให้ทำการตรวจโดยสุภาพพยายามมิให้มีการเสียหายและกระจัดกระจายเท่าที่จะทำได้และระมัดระวังอย่าให้เป็นที่เดือดร้อนหรือขัดขวางการประกอบธุรกิจจนเกินความจำเป็น(๗) การตรวจค้นต้องทำในระหว่างเวลาพระอาทิตย์ขึ้นถึงพระอาทิตย์ตก หรือในระหว่างเวลาทำการของผู้ประกอบกิจการนั้นเว้นแต่การตรวจค้นในเวลาดังกล่าวยังไม่แล้วเสร็จ จะกระทำต่อไปหรือจะดำเนินการอายัดหลักฐานที่ตรวจค้นไม่แล้วเสร็จไว้ก่อนเพื่อดำเนินการตรวจค้นในวันแรกที่เปิดทำการตามปกติก็ได้ข้อ ๕๙ ให้ผู้ตรวจค้นแยกบัญชีเอกสารที่ยึดมาทำการตรวจสอบไว้เป็นสัดส่วนและออกใบรับตราสารและหลักฐานต่าง ๆ ตามแบบ ตส. ๐๑ - ๑๒ท้ายระเบียบนี้ โดยแสดงรายละเอียดเกี่ยวกับบัญชีเอกสารที่จะยึดมาทำการตรวจสอบใบรับให้ทำเป็น ๓ ฉบับ ฉบับที่ ๑ ติดสำนวนการตรวจสอบ ฉบับที่ ๒ มอบให้ผู้ถูกตรวจค้นหรือผู้นำให้ทำการตรวจค้นฉบับที่ ๓ ติดไว้กับต้นเรื่องบัญชีเอกสารที่ยึดมานั้นจะต้องเป็นบัญชีเอกสารที่เกี่ยวข้องกับการเสียภาษีสรรพสามิตโดยตรงห้ามมิให้ยึดบัญชีและเอกสารหรือสิ่งใดที่ไม่สามารถใช้เป็นพยานหลักฐานในการจัดเก็บภาษีมาเป็นอันขาดบัญชีและเอกสารที่ยึดมานั้นผู้ตรวจค้นและผู้ถูกตรวจจะต้องลงชื่อไว้เป็นหลักฐานว่าเป็นบัญชีและเอกสารที่ยึดไปจากสถานที่นั้นจริงเว้นแต่กรณีบัญชีและเอกสารที่ยึดเป็นจำนวนมากก็ให้อยู่ในดุลยพินิจของหัวหน้าคณะว่าจะลงนามและให้ลำดับเลขที่ในบัญชีเอกสารใดบ้างทั้งนี้โดยพิจารณาถึงความสำคัญและประโยชน์ของบัญชีเอกสารนั้น ๆ ว่ามีมากน้อยเพียงใดในกรณีที่ไม่มีเจ้าของหรือผู้นำให้ทำการตรวจค้นก่อนที่จะนำบัญชีเอกสารที่ตรวจค้นหรือยึดได้กลับสำนักงานสรรพสามิตให้แจ้งตำรวจท้องที่เพื่อลงบันทึกประจำวันไว้เป็นหลักฐานด้วยข้อ ๖๐ เมื่อทำการตรวจค้นเสร็จแล้ว ให้บันทึกผลการตรวจการเสียภาษีสรรพสามิตตามแบบตส. ๐๑ - ๑๓ ท้ายระเบียบนี้ จำนวน ๒ ฉบับ มีข้อความตรงกันโดยมอบให้ผู้รับการตรวจค้น ๑ ฉบับ นำติดสำนวนตรวจสอบ ๑ ฉบับพร้อมทั้งให้ทำบันทึกผลการตรวจค้น โดยมีข้อความสำคัญที่ควรจะบันทึกไว้ให้ปรากฏดังนี้(๑) ก่อนลงมือตรวจค้น พนักงานเจ้าหน้าที่ได้แสดงคำสั่งตรวจค้นให้ผู้ถูกตรวจค้นดูแล้วพร้อมกับได้แสดงบัตรประจำตัวผู้ทำการตรวจค้นทุกคนนอกจากนี้ก่อนทำการตรวจค้นพนักงานเจ้าหน้าที่ได้แสดงความบริสุทธิ์แล้วผู้รับการตรวจค้นยินยอมให้รับการตรวจค้นได้(๒) ในบันทึกการตรวจค้นจะต้องให้ปรากฏชื่อผู้ถูกตรวจค้นหรือผู้นำให้ทำการตรวจค้นไว้ให้ชัดแจ้ง(๓) ได้ทำการตรวจค้นตั้งแต่เวลาใดแล้วเสร็จเวลาใด การตรวจค้นมีปัญหาหรืออุปสรรคประการใดบ้าง(๔) กรณีที่พบเอกสารสำคัญที่เกี่ยวกับหรือสันนิษฐานว่าเกี่ยวกับภาษีสรรพสามิตให้บันทึกว่าพบณ ที่ใด อยู่ลักษณะอย่างใด ปิดบังซ่อนเร้นไว้หรือไม่ประการใดหรือผู้รับการตรวจค้นได้นำมามอบให้พนักงานเจ้าหน้าที่ด้วยตนเอง(๕) กรณีที่ได้ยึดบัญชีเอกสารใดก็ให้บันทึกสรุปรายการบัญชีและเอกสารหลักฐานที่ยึดมานั้นด้วย(๖) เมื่อเสร็จการตรวจค้นจะต้องบันทึกให้ปรากฏว่าผู้ตรวจได้แสดงความบริสุทธิ์อีกครั้งหนึ่งนอกจากนี้ในบันทึกการตรวจค้นจะต้องให้ปรากฏว่าผู้ตรวจค้นมิได้ทำให้เกิดความเสียหายหรือบุบสลายซึ่งทรัพย์สินของผู้ถูกตรวจค้นหรือเป็นการขัดขวางการประกอบธุรกิจตามปกติจนเกินความจำเป็นและรับรองว่าข้อความในบันทึกตรงตามข้อเท็จจริงทุกประการข้อ ๖๑ เมื่อกลับถึงสำนักงานสรรพสามิตให้ผู้ที่ไปทำการตรวจค้นเสนอการตรวจค้นให้ผู้บังคับบัญชาผู้ลงนามในคำสั่งให้ตรวจค้นทราบในวันที่ทำการตรวจค้นหรืออย่างช้าในวันแรกที่เปิดทำการตามปกติข้อ ๖๒ เมื่อได้ออกตรวจค้นและยึดบัญชีเอกสารมาเพื่อทำการตรวจสอบตามคำสั่งตรวจค้นแล้วเพื่อให้การตรวจสอบและประเมินเรียกเก็บภาษีเป็นไปโดยชอบด้วยกฎหมายและระเบียบแบบแผนให้แจ้งทะเบียนควบคุมการตรวจสอบภาษีสรรพสามิตและให้ออกหนังสือเรียกตรวจสอบทุกรายหมวด๘อื่นๆ ข้อ ๖๓ การปฏิบัติตามระเบียบนี้ให้อยู่ในอำนาจหน้าที่และการควบคุมของสำนักตรวจสอบป้องกันและปราบปราม สำนักงานสรรพสามิตภาคหรือสำนักงานสรรพสามิตพื้นที่ แล้วแต่กรณี หากมีปัญหาเกี่ยวกับแนวทางปฏิบัติที่มิได้กำหนดไว้ตามระเบียบนี้ให้รายงานให้กรมสรรพสามิตเป็นผู้วินิจฉัยหมวด๙บทเฉพาะกาล ข้อ ๖๔ การดำเนินการเกี่ยวกับการตรวจสอบภาษีและประเมินภาษีตามพระราชบัญญัติภาษีสรรพสามิต พ.ศ. ๒๕๒๗ให้ใช้ตามระเบียบกรมสรรพสามิต ว่าด้วยการตรวจสอบภาษีตามพระราชบัญญัติภาษีสรรพสามิตพ.ศ. ๒๕๒๗ พ.ศ. ๒๕๕๓จนกว่าการดำเนินการตรวจสอบภาษีและประเมินภาษีนั้นจะเสร็จสิ้นไปประกาศ ณ วันที่ ๒๙ กันยายน พ.ศ. ๒๕๖๐สมชาย พูลสวัสดิ์อธิบดีกรมสรรพสามิตเอกสารแนบท้าย๑. แบบฟอร์มตามระเบียบกรมสรรพสามิต ว่าด้วยการตรวจสอบภาษีสรรพสามิต ตามพระราชบัญญัติภาษีสรรพสามิตพ.ศ. ๒๕๖๐๒. บันทึกผลการวิเคราะห์การชำระภาษีสรรพสามิต (ตส. ๐๑ - ๐๑)๓. ขออนุมัติออกหนังสือเรียก (ตส. ๐๑ - ๐๒)๔. หนังสือเรียกตามพระราชบัญญัติภาษีสรรพสามิต พ.ศ. ๒๕๖๐ (ตส. ๐๑ - ๐๓)๕. หนังสือเชิญเกี่ยวกับภาษีสรรพสามิต (ตส. ๐๑ - ๐๔)๖. หนังสือเตือนให้ปฏิบัติตามหนังสือเรียก (ตส. ๐๑ - ๐๕)๗. หนังสือมอบอำนาจ (ตส. ๐๑ - ๐๖)๘. หนังสือนำตัวออกตรวจการเสียภาษีสรรพสามิต (ตส. ๐๑ - ๐๗)๙. สมุดสั่งการออกตรวจสอบภาษีสรรพสามิต (ตส. ๐๑ - ๐๘)๑๐. คำสั่งให้ตรวจค้น (ตส. ๐๑ - ๐๙)๑๑. คำให้การ (ตส. ๐๑ - ๑๐)๑๒. ใบรับมอบและส่งมอบบัญชี และเอกสาร (ตส. ๐๑ - ๑๑)๑๓. ใบรับตราสารและหลักฐานต่างๆ (ตส. ๐๑ - ๑๒)๑๔. บันทึกผลการตรวจการเสียภาษีสรรพสามิต (ตส. ๐๑ - ๑๓)๑๕. สรุปผลการตรวจสอบภาษีสรรพสามิต (ตส. ๐๑- ๑๔)๑๖. รายงานการตรวจสอบภาษีสรรพสามิต (ตส. ๐๑- ๑๔/๑)๑๗. รายละเอียดแสดงผลการตรวจสอบภาษีสรรพสามิต (ตส. ๐๑ - ๑๔/๒)๑๘. บันทึกข้อตกลงยินยอมการชำระภาษีสรรพสามิต (ตส. ๐๑ - ๑๕)๑๙. รายงานการพิจารณา ของดหรือลดเบี้ยปรับเงินเพิ่ม (ตส. ๐๑ - ๑๖)๒๐. หนังสือแจ้งผลการตรวจสอบภาษี ณ สถานประกอบการ (ตส. ๐๑ - ๑๗)๒๑. หนังสือแจ้งการรับทราบผลการตรวจสอบภาษีสรรพสามิต (ตส. ๐๑ - ๑๗/๑)๒๒. หนังสือแจ้งการประเมินภาษีสรรพสามิต ตามมาตรา ๘๘ แห่งพระราชบัญญัติภาษีสรรพสามิตพ.ศ. ๒๕๖๐ (ตส. ๐๑ - ๑๘)๒๓. หนังสือแจ้งผลการตรวจสอบภาษีสรรพสามิต (ตส. ๐๑ - ๑๙)๒๔. ขอขยายเวลาการตรวจสอบภาษีสรรพสามิต (ตส. ๐๑ - ๒๐)๒๕. บันทึกมอบหมายสำนวนการตรวจสอบภาษีสรรพสามิต (ตส. ๐๑ - ๒๑)(ดูข้อมูลจากภาพกฎหมาย)พัชรภรณ์/จัดทำ๒๔กันยายน ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๑๑๙ ง/หน้า ๖๖ (เล่มที่ ๑)/๒๔พฤษภาคม ๒๕๖๑